Gordana Đilas

**Gordana Đilas** (Nakovo, 23. decembar, 1958) je srpska pesnikinja, bibliotekar i bibliograf.

## Biografija
Gimnaziju „Dušan Vasiljev” završila je u Kikindi i diplomirala na Filozofskom fakultetu u Novom Sadu, na Grupi za jugoslovenske i opštu književnost, 1982. godine. Magistrirala je na Filološkom fakultetu u Beogradu na Katedri za bibliotekarstvo i informatiku, 2011.
Radila je na sakupljanju građe za *Srpski biografski rečnik* (1984). Srpski jezik i književnost predavala u Srednjoj školi „Đorđe Bešlin” u Titelu (1985/1986) i u Hemijskoj školi u Novom Sadu (1986/1987), a nakon toga radila u Izdavačkom preduzeću Matice srpske (1987/1989).

### Rad u Biblioteci Matice srpske
U Biblioteci Matice srpske radi od 1989. godine, u Odeljenju za imensku, predmetnu i decimalnu obradu monografskih publikacija, a od 1992. vodi Zavičajnu zbirku Vojvodine. Od 2007. zamenik je rukovodioca Odeljenja za čuvanje i korišćenje publikacija, a od 2009. rukovodilac je ovog odeljenja. Stručni bibliotekarski ispit položila u Biblioteci Matice srpske 1989, odbranivši rad pod naslovom „Katalog knjiga Rastka Petrovića u Biblioteci Matice srpske”. Zvanje višeg bibliotekara stekla 2002. godine, a bibliotekara savetnika 2005.

U Biblioteci Matice srpske priredila je izložbe: *Silvije Strahimir Kranjčević, Srpska književna zadruga, Momčilo Nastasijević, Svetozar Miletić i Matica srpska, Glasnik Društva srpske slovesnosti, Branko Radičević, Matica srpska: 1826–2001* i *Aleksandar Tišma*. Predsednik je Podružnice bibliotekara Biblioteke Matice srpske i Univerziteta u Novom Sadu. Član–saradnik Matice srpske od 1999. godine. Član je redakcije Glasa biblioteke (Čačak) i Odbora Leksikografskog odeljenja Matice srpske od 2012. Objavila je u Godišnjaku Biblioteke Matice srpske niz tekstova o značajnim ličnostima iz istorije Biblioteke Matice srpske - Jovanu Radoniću, Jovanu Đorđeviću, Jovanu Subotiću, Borislavu Mihajloviću Mihizu, Jovanu Jovanoviću Zmaju, Mileti i Milutinu Jakšiću, Kamenku Subotiću, Milanu Saviću, Aleksandru Sandiću, Žarku Vasiljeviću, Dimitriju Kiriloviću, Vasi Stajiću, Marku Maletinu, Franji Malinu, Kosti i Nikoli Milutinoviću, Konstantinu Peičiću, Trivi Militaru, Jovanu Boškoviću, Svetislavu Banici, Tomi Teodoroviću i Suboti Mladenoviću.

Jedan je od autora akreditovanog programa *Rad sa korisnicima u bibliotekama*, 2014. i *Bibliografija*. *Bibliografska istraživanja i izrada personalnih bibliografija*, 2015. Učestvovala je na brojnim bibliotečkim i književnim skupovima.

### Bibliografski rad
Sastavila je i objavila selektivne bibliografije: Matije Bećkovića, Mome Kapora, Borisava Stankovića, Vujice Rešina Tucića, Save Damjanova, Milana Pražića, Simona Grabovca, Vladimira Kopicla, Ivana Negrišorca, Đorđa Pisareva, Duška Vrtunskog, Branka Andrića Andrlea, Petka Vojnića Purčara, Raše Popova, Žarka Zolotića, Miodraga Perišića, Jasne Melvinger, Katalin Ladik, Milana Nenadića, Selimira Radulovića, Trifuna Dimića, Pera Zubca, Blagoja Bakovića, Đorđa Sladoja, Andreja Živora, Andreja Tišme, Nikole Kitanovića, Olivere Radulović, Špire Matijevića, Zlate Kocić, Radovana Mićića, Marije Jovancai, Dušice Grbić, Anđelka Erdeljanina, Ota Fenjvešija, Nenada Grujičića, Nedeljka Radlovića, Novice Tadića, Ranka Jovovića, Bratislava Milanovića, Stevana Raičkovića, Save Mrkalja, Petru Krdua, Dušana Radaka, Žarka Komanina, Marije Šimoković, Slobodana Rakitića, Dragomira Brajkovića, Svetislava Jovanova, Nenada Mitrova, Stevana Pešića, Emsure Hamzić, Tomislava Z. Longinovića, Ivana Čolovića, Gojka Tešića, Dušana Vojvodića, Momira Vojvodića, Franje Petrinovića, Darinke Jevrić, Mišela Turnijea, Josifa Brodskog.

Saradnik je na projektima *Srpski biografski rečnik* i *Leksikon pisaca srpske književnosti*. Radi kao pomoćnik upravnika za čuvanje i korišćenje publikacija u Biblioteci Matice srpske. Objavila je devet knjiga poezije i jedan izbor svoje poezije. Pesme su joj prevođene na ruski, nemački, engleski, rusinski, rumunski i švedski jezik.

## Dela
### Poezija
* *Pred ogledalom*, Matica srpska, Novi Sad, 1985; 
* *Gospodine, gospodine*, Matica srpska, Novi Sad, 1989;  
* *Carski vrt*, Društvo književnika Vojvodine, Novi Sad, 1996; 
* *Zvezda juga*, Svetovi, Novi Sad, 2002;  
* *Usputna stanica*, Braničevo, Požarevac, 2005;  
* *Učitelj sećanja*, Novi Sad, 2009;  
* *Sećanje koje se nije dogodilo*, Novi Sad, 2011;  
* *Druge stvari*, Zavod za kulturu Vojvodine, Novi Sad, 2012;  
* *Bila sam poslušno drvo* (izabrane i nove pesme), Orpheus, Novi Sad, 2012;  
* *Sever, udaljen zvuk*, Povelja, Kraljevo, 2015;  
* *Svakidašnji hleb*, Udruženje za očuvanje baštine Dijak, Priboj, 2018;  

### Ogledi
* *Šest poslenika Biblioteke Matice srpske*, Biblioteka Matice srpske, Novi Sad, 1998;  

### Bibliografije
* *Bibliografija INDIS 1976-2009* (sa Svetlanom Vuković), FTN, Novi Sad, 2010;  
* *Bibliografija radova akademika Mileve Prvanović*, Srpska akademija nauka i umetnosti, Ogranak, Novi Sad.  
* *Bibliografija Susreta bibliografa u spomen na dr Georgija Mihailovića: Inđija: 1983-2016*, Narodna biblioteka "Dr Đorđe Natošević", Inđija, 2017. 

### Priređene knjige
* *Reči i vreme*, knjiga odabranih tekstova Milana Pražića, Biblioteka Matice srpske, Novi Sad, 2002;  
* *Otvoreni svet*, knjiga odabranih prevoda Duška Vrtunskog, Biblioteka Matice srpske, Novi Sad, 2003;  
* *Tribina mladih: 1954–1977* (sa Nedeljkom Mamulom), Kulturni centar Novog Sada, Novi Sad, 2004;  
* *Mapa sveta Petrovaradinske tvrđave* (sa B. Popržanom, N. Mamulom i Đ. Pisarevim), Likovni krug, Novi Sad, 2005;  
* *Kleine Bibliograpfie des Schriftenausches : a smail bibliography on the exchange of publications* / *Georg Strien* ; [bibliograophic materials of the exchange of publikations collected by Nadežda Hoteeva, Lюbovь Katc, Thomas Mann, Gordana Đilas, Vera Priяšnikova, Reference Services Department of the National Library of Poland, Adrian Shindler, Nijole Vasiliauskaite], Helsinki, 2008; 
* *Moja biografija* Đorđa Lazarevića (sa Dragom Njegovanom), Gradska biblioteka u Novom Sadu.  
* *Biblioteka Matice srpske: vodič*, Biblioteka Matice srpske, Novi Sad, 2016. 
* *Lаzаrevići: Novi Sаd - Temišvаr - Pаnčevo*, Novi Sаd, 2018, , 
* *Milаn Lаzаrević - Subote i nedelje*, Novi Sаd, 2018, , 

## Nagrade
* Pečat varoši sremskokarlovačke, za knjigu pesama *Učitelj sećanja*, 2010,
* Milica Stojadinović Srpkinja, za knjigu *Sećanje koje se nije dogodilo*, 2011,
* Godišnja nagrada Nakova, za izuzetan doprinos kulturno-prosvetnom razvitku Nakova, 2014;
* Nagrada Rade Drainac, za knjigu *Sever, udaljen zvuk*, 2016,
* Nagrada Venac Laze Kostića, 2018,
* Nаgrаdа „Dušаn Pаnković” zа izuzetnа ostvаrenjа u oblаsti srpske bibliogrаfije, 2018,

## Literatura, izvori
* Aleksandar B. Laković, Sećanje koje se (nije) dogodilo, Letopis Matice srpske, jun (2013). str. 916-918.
* Lidija Mustedanagić, Hermetizam zvuka : pesnički prevrati Gordane Đilas, Mons aureus, br. 49, (2015). str. 97-99.
* Mihajlo Pantić, Drama čiste lirike, Politika, Kulturni dodatak, 12. mart 2016.
* Bojana Stojanović Pantović, Lirski glas Hiperboreje, Koraci, br 4-6, (2016). str. 148-152.
* Radmila Lotina, Večnost sačuvana u jeziku, intervju, Dnevnik, 18. novembar, (2011). str. 22.

## Vanjske veze

* Open library, Gordana Đilas, 
* Poezija je način da se život odobrovolji, intervju u "Novoj misli" 
* Gordani Đilas nagrada Drainac ,
* Predstavljena knjiga Gordane Đilas,
* Osvrt na knjige Gordane Đilas,